Omnibus has litteras inspecturis, Henricus de Trumbvilla, senescallus Gasconie, salutem in Domino. Noveritis quod cum questio verteretur inter nos, nomine domini regis Anglie, ex una parte, et priorem et conventum Regule, ex altere, super quibusdam aquis quas nos dicebamus ad dominum regem Anglie de jure pertinere, occasione Raymundi de Sancto Ailardo et Merleti de Fecitmunt, qui duo, Petrus scilicet et Merletus, aditi erant tunc temporis et banniti eorumque bona erant confiscata, tandem cum dominus rex ad Burd[igalam] pervenisset, nobis dedit mandatis quod ducto seu arbitrio venerabilis patris A., Vasatensis episcopi, dicta questio sopiretur, cumque coram eodem episcopo tam a nobis quam a priore supradicto super ipsa questione fuerit litigatum, tandem, de voluntate partium, idem episcopus, auditis et plenius intellectis, rationibus utriusque oartis inspectis, etiam diligenter ipsius prioris et ecclesie de Regula instrumentis, habito prudentum consilio et tractatu diligenti, aquas ipass de quibus questio vertebatur arbitrando pronuntiavit de jure ad priorem et acclesiam Regule pertinere, prout in ipsis instrumentis prioris et ecclisie plenius continetur. Nos vero juxta mandatum domini regis Anglie volentes stare dicto seu arbitrio episcopi memorati, prefatas aquas priori et acclesie Regule dimisimus, concedentes eisdem priori et ecclesie Regule quod dictas aquas pqcifice de cetero possideant et quitete sine prejudicio juris alieni. Actum anno Domini 1230, mense augusto, apud Burdigalam. Ne vero super his in posterum dubitetur, presentes litteras dicti priori et ecclesie concessimus sigilli nostri munimine roboratas.